สรุปหุ้นเด่นราคาขึ้นแรง-ลงแรงประจำวันนี้
สรุปหุ้นเด่นราคาขึ้นแรง-ลงแรงประจำวันนี้
20 ก.ค. 2558

“ข่าวหุ้นธุรกิจออนไลน์” ได้ทำการคัดเลือกและสรุปความเคลื่อนไหวของราคาหุ้นที่มีการเปลี่ยนแปลง ทั้งรูปแบบราคาที่มีการปรับตัวขึ้นแรงและราคาร่วงแรงในระหว่างวัน โดยมีปัจจัยพื้นฐานที่ส่งผลต่อราคาหุ้นนั้นๆ เพื่อประกอบเป็นข้อมูลให้นักลงทุนในการรับข้อมูลรวมถึงการตัดสินใจในการลงทุน
 
สำหรับหุ้นที่ร่วงแรงประจำวันนี้ (20 ก.ค.) ได้แก่
ราคาหุ้น บริษัท ปรีชากรุ๊ป จำกัด (มหาชน) หรือ PRECHA ปิดตลาดวันนี้อยู่ที่ 3.02 บาท ลบ 0.26 บาท หรือ 7.93% สูงสุดที่ 3.16 บาท ต่ำสุด 2.96 บาท มูลค่าการซื้อขาย 6.41 ล้านบาท
ทั้งนี้ ราคาหุ้นที่มีการปรับตัวลงแรงวันนี้ คาดว่ามาจากประเด็นโดนขยายช่วงดำเนินการมาตรการกำกับการซื้อขายระดับ 1 : Cash Balance เริ่มต้น 20 ก.ค. 2558 และสิ้นสุด Cash Balance วันที่ 7 ส.ค. 2558
 
สำหรับหุ้นที่ขึ้นแรงประจำวันนี้ (20 ก.ค.) ได้แก่
ราคาหุ้นบริษัท ไทยรับเบอร์ลาเท็คซ์คอร์ปอร์เรชั่น (ประเทศไทย) จำกัด (มหาชน) หรือ TRUBB ปิดตลาดวันนี้ อยู่ที่ระดับ 1.99 บาท บวก 0.27 บาท หรือ 15.70% สูงสุดที่ 1.99 บาท ต่ำสุด 1.73 บาท ด้วยมูลค่าซื้อขาย 454.43 ล้านบาท
ราคาหุ้นบริษัทบริหารและพัฒนาเพื่อการอนุรักษ์สิ่งแวดล้อม จำกัด(มหาชน) หรือ GENCO ปิดตลาดวันนี้อยู่ที่ระดับ 3.02 บาท บวก 0.12 บาท หรือ 4.14% สูงสุดที่ 3.28 บาท ต่ำสุด 2.98 บาท ด้วยมูลค่าซื้อขาย 429.36 ล้านบาท
โดยคาดนักลงทุนเข้าเก็งกำไรหุ้น หลังหลุด Cash Balance จากที่ก่อนหน้านี้ TRUBB และ GENCO ติด Cash Balance ตั้งแต่วันที่ 8 มิ.ย. 2558-17 ก.ค. 2558 29 มิ.ย. 2558   17 ก.ค. 2558
ราคาหุ้นบริษัท เดอะ สตีล จำกัด (มหาชน) หรือ THE ปิดตลาดวันนี้ราคาอยู่ที่ 7.50 บ. บวก 1.70 บ. หรือ 29.31% สูงสุดที่ 7.50 บ. ต่ำสุดที่ 6.40 บาท มูลค่าซื้อขายที่ 89.38 ลบ.
โดยปัจจัยที่ส่งผลให้ราคาหุ้นมีการปรับตัวขึ้นแรง คาดว่ามาจากประเด็นที่ประชุมคณะกรรมการบริษัทเมื่อวันที่ 17 กรกฎาคม 2558 มีมติอนุมัติการเพิ่มทุนจดทะเบียนของบริษัทจาก 400,005,080 บาท เป็น 550,005,080 บาท มูลค่าที่ตราไว้หุ้นละ 1 บาท โดยการออกหุ้นสามัญเพิ่มทุนจำนวน 150,000,000 หุ้น มูลค่าที่ตราไว้หุ้นละ 1 บาท ให้แก่บุคคลในวงจำกัด (Private Placement)
 
ทั้งนี้ ราคาหุ้นที่ข่าวหุ้นออนไลน์ได้ทำการสรุปมานั้น เป็นเพียงการสรุปตามความเคลื่อนไหวของราคาประจำวันที่มีการเปลี่ยนแปลง รวมทั้งมีปัจจัยพื้นฐานที่คาดว่าจะส่งผลกระทบหรือหนุนราคาหุ้นนั้นๆ เพื่อเป็นข้อมูลในการตัดสินใจ และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆ การตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน
 